Kristian, pa lavarez ez eus estreget kelennerien e bed ar brezhoneg on prest da grediñ an dra-se, ha  reizh eo, met ne welan stummadur ebet a yafe ken pell war ar brezhoneg eget an hini vez roet dar gelennerien evit poent, ha choazh e kav din neus ket ul live espar gant an holl stummerien, stanket vez an toulloù evel ma cheller, evel ma vez graet evit pep tra e brezhoneg dre ziouer a nerzhioù denel. Liammet eo a-dost ar fed treiñ / reizhañ gant ar gelennerien eta hag ez eus chañsoù bras e chomo e mod-se e-pad ur prantad choazh !  A-hend-all emañ va freder gant kalite an troidigezhioù e kenkaz ez  afe war vicherelaat : ur stummadur a chom ur stummadur hag un diplom, un diplom… ne blant nag ampartiz nag awen e-barzh an dud, din da chouzout, ha tost on da grediñ e chellfe bezañ mouget ar flammenn a vount lod eus an droourien pa vije sterniet resisoch an traoù… Keñveriañ a ran gant statud ar sonerien a-vicher e Breizh : kregiñ a reer gant birvilh, hag echuiñ gant boaz ha redi. Ret eo leuskel digor an traoù, da va soñj, nompaz lakaat daou pe dri zroour da zaveenn ha na zispegañ ket ken.  War un tu  all e komprenan mat e vije emsav gellet lavaret : sellit penaos eo aet war-raok, ur politikerezh war al lennegezh zo bremañ ha kalz a labour vez graet gras da se… met bez ez eus anv eus politikerezh neuze, ha neo ket sur e servijo kement-se al lennegezh. Da skouer e lak achanon da soñjal e div gelaouenn evit ar vugale : cholori, graet evel ma teu e teu, ha rouzig, micherelaet : daoust dal livioù , dar packaging brav, e kav din e oa muioch a eskemm hag a vuhez en hini gentañ… Non ket sur da vezañ  sklaer ?  Neo ket peurchraet va soñj war ar poent-se, evel just. Peadra zo da brederiañ kalz hag holl a-gevret…  Ur gudenn all : perak postañ archant barzh al lennegezh pa vez ken nebeut a lennerien ? hag all, hag all… distreiñ a reomp atav dar memes poent : stummañ brezhonegerien, an deskadurezh eta. Met chwitañ a ra war he fal evit pezh a sell ouzh stummañ lennerien toare, daoust dar strivoù vez graet gant tud zo. Nemet ur wezh sortiet eus ar framm-skol ez afe ar re zivyezhek yaouank da  lennerien ?????? hum… da wiriañ…